નવી દિલ્હી તા. ૧૨ : વડાપ્રધાન મોદીના કપડા અને ડ્રેસિંગ પર અનેકવાર વિપક્ષો નિશાનો સાધી ચૂકયા છે. વડાપ્રધાન મોદી દરેક કાર્યક્રમમાં એક અલગ જ અને ખાસ ડ્રેસિંગ સાથે જોવા મળે છે. જેને લઈને મીડિયામાં પણ તેમના વિરોધીઓ આ મુદ્દો ઉઠાવી ચૂકયા છે. ત્યારે વડાપ્રધાન કાર્યાલય તરફથી એક RTIમાં જાણકારી આપવામાં આવી કે પીએમ મોદી પોતના કપડા પર ખર્ચ પોતાની અંગત સેલેરીમાંથી કરે છે આ માટે કોઈ સરકારી ખર્ચ ઉઠાવવામાં આવતો નથી.